coach
Store norske leksikon,Ordforklaringer,Ord og uttrykk på andre språk,Engelske ord og uttrykk
Coach er et engelsk ord, og var i eldre tid en stor firehjuls, innelukket vogn, særlig en diligence. Ordet ble også brukt om føreren av vognen, a coachman. Coach er samme ord som kusk, en fører av et hestekjøretøy. Ordet kan også brukes om en jernbanevogn med sitteplasser, en turistbuss, en liten todørs bilmodell eller økonomiklasse på fly.
I norsk brukes ordet gjerne i overført betydning om en privatlærer, en instruktør eller en veileder. I denne betydningen brukes ordet nå gjerne om en ledertype som leder og styrer ved å gå aktivt inn og personlig motivere og hjelpe sine underordnede. Coach betegner også en veileder som gjennom et tett og personlig samarbeid med klienten skal hjelpe vedkommende med for eksempel personlig utvikling eller karrierebygging. Se coaching.I idrett er en coach en trener, oftest profesjonell. Les mer i Store norske leksikon coaching kusk